Twee in brandende gebou vasgekeerArgieffoto Twee mense was Saterdagoggend in ‘n brandende gebou in Johannesburg vasgekeer, het die stad se nooddienste gesê. “Die brand is op die sewende verdieping in die gebou op die hoek van Jeppe en Nuggetstraat in die middestad,” het Nana Radebe, woordvoerder, gesê. “Die mense het by ‘n venster staan en skree.” Die brand het omstreeks 04:30 uitgebreek. “Geen beserings is nog aangemeld nie.” Brandbestryders is op die toneel besig om die brand te blus. Geen verdere besonderhede is op die oomblik beskikbaar nie.